ai4bharat/Pralekha huggingface dataset:
मत्स्योत्पादन, पशुविकास आणि दुग्धविकास मंत्रालय
भारतातील पशु आरोग्य व्यवस्था अधिक मजबूत करण्यासाठी महामारी निधी अंतर्गत, पशुपालन आणि दुग्धव्यवसाय मंत्रालयाला 25 दशलक्ष अमेरिकन डॉलर्सचा निधी
नवी दिल्ली, 21 ऑगस्ट 2023
कोविड-19 महामारीमुळे जगभरातील मानवी जीवन, आर्थिक आणि सामाजिक व्यवस्थेवर जे विपरीत परिणाम झाले ते भरुन काढण्यासाठी, जगभरात एक आरोग्य व्यवस्था अधिक मजबूत करणे, आणि भविष्यात महामारीच्या प्रतिबंध, सज्जतेसाठी तसेच अशा आजारांना प्रतिसाद देण्यासाठी समन्वयित कृती करण्याची गरज आहे. गेल्या पाच दशकात जागतिक आरोग्य संघटनेने जाहीर केलेले, आंतरराष्ट्रीय स्तरावर चिंतेचा विषय ठरलेले, सहापैकी पाच आरोग्यविषयक आपत्कालीन आजार प्राणिजन्य आजार होते. परिणामी, हे ही सुस्पष्ट झाले की, कोणत्याही साथीच्या आजाराची सज्जता आणि प्रतिसाद उत्तम असावा, यासाठी एक आरोग्य दृष्टिकोन आवश्यक असून त्यात प्राणी आरोग्य सुरक्षेवर भर देण्यात आला आहे.
केंद्र सरकारच्या पशुपालन आणि दुग्धव्यवसाय मंत्रालयाने, ‘महामारी सज्जता आणि प्रतिसाद अंतर्गत भारतातील प्राण्यांची आरोग्य सुरक्षा अधिक मजबूत करण्यासाठी’ जी-20 महामारी निधीअंतर्गत एक प्रस्ताव सादर केला होता. हा प्रस्ताव मंजूर करत, मंत्रालयाला 25 दशलक्ष डॉलर्स निधी मंजूर करण्यात आला आहे.
इंडोनेशियाच्या जी-20 अध्यक्षपदाच्या कारकिर्दीत स्थापन झालेल्या, ‘महामारी निधी वित्तविषयक महत्वाची गुंतवणूक’ अंतर्गत राष्ट्रीय, प्रादेशिक आणि जागतिक पातळीवर महामारी प्रतिबंधन, सज्जता आणि प्रतिसाद अधिक मजबूत केला जात असून त्यात कमी आणि मध्यम उत्पन्न असलेल्या देशांवर अधिक भर दिला जात आहे.
महामारी निधीला, सुमारे 350 इरादा पत्रे आणि 180 पूर्ण प्रस्ताव सादर करण्यात आले. ज्यातून, एकूण 2.5 अब्ज डॉलर्स निधी इतके एकूण अनुदान मागण्यात आले होते, मात्र, या निधीची क्षमता एकूण 338 दशलक्ष डॉलर्स इतकीच आहे. महामारी निधी नियामक मंडळाने, पहिल्या फेरीत 20 जुलै 2023 रोजी, 19 अनुदाने मंजूर केली ज्यातून सहा प्रदेशातील 37 देशांमध्ये, भविष्यात अशी महामारी आल्यास टिकाव धरता यावा, यासाठीची व्यवस्था मजबूत करण्याच्या उद्देशाने निधी दिला जाणार आहे.
हा महामारी निधी, देशात महामारीचे प्रतिबंधन, सज्जता आणि प्रतिसाद याविषयी एक अतिरिक्त आणि समर्पित पैशांचा स्त्रोत तर निर्माण करेलच; शिवाय यामुळे, या क्षेत्रात अधिक गुंतवणुकीला प्रोत्साहन, विविध भागीदारांसोबत अधिक चांगला समन्वय आणि यासाठीचा प्रचार करणारा एक मंच देखील उपलब्ध केला जाईल. या प्रकल्पाअंतर्गत, असुरक्षित, दुर्बल लोकांचे आरोग्य, पोषण सुरक्षा आणि उपजीविका धोक्यात येईल, अशा साथीच्या, प्राण्यांपासून  रोगजनकांचा मानवी लोकसंख्येमध्ये प्रसार होण्याचा धोका कमी करण्यासाठी प्रयत्न केले जातील.
हा प्रकल्प, प्रमुख अंमलबजावणी यंत्रणा म्हणून आशियाई विकास बँकेद्वारे, जागतिक बँक आणि अन्न तसेच कृषी संघटनेच्या सहकार्यातून राबवला जाईल.N.Chitale/R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 74
पंतप्रधान कार्यालय
आशियाई क्रीडा स्पर्धेत पुरुषांच्या कॉक्सलेस पेअररोइंग स्पर्धेत कांस्यपदक जिंकल्याबद्दल पंतप्रधानांनी बाबूलाल यादव आणि लेख राम यांचे केले अभिनंदन
आशियाई क्रीडा स्पर्धा 2022 मध्ये नौकानयन मधल्या सातत्यपूर्ण यशाबद्दल पंतप्रधान नरेंद्र मोदी यांनी आनंद व्यक्त केला आहे.
आशियाई क्रीडा स्पर्धा 2022 मध्ये पुरुषांच्या कॉक्सलेस पेअररोइंग स्पर्धेत कांस्यपदक जिंकल्याबद्दल बाबूलाल यादव आणि लेख राम यांचे पंतप्रधानांनी अभिनंदन केले आहे. "तुमच्या प्रयत्नांनी आणि अथक दृढनिश्चयानं तुम्ही अनेक तरुण भारतीयांच्या आकांक्षांना उमेद दिली आहे". असं पंतप्रधानांनी म्हटले आहे. या खेळाडूंना त्यांच्या भावी वाटचालीसाठी पंतप्रधानांनी शुभेच्छा दिल्या आहेत.
भारतीय निवडणूक आयोग
कोविड -19 च्या पार्श्वभूमीवर केंद्रीय निवडणूक आयोगाने राज्यसभेची निवडणूक केली स्थगित
नवीन तारीख नंतर घोषित करणार
नवी दिल्ली, 24 मार्च 2020
केंद्रीय निवडणूक आयोगाने दिनांक 06.03.2020.च्या अधिसूचना क्रमांक 318/ सीएस-मल्टी / 2020 द्वारे एप्रिल 2020 मध्ये निवृत्त होत असलेल्या 17 राज्यांमधील 55 सदस्यांच्या राज्यसभेतील जागा भरण्यासाठी निवडणूक घोषित केली होती. 18.03.2020 रोजी उमेदवारी अर्ज मागे घेण्याच्या अंतिम तारखेनंतर संबंधित निवडणूक अधिकाऱ्यांनी 10 राज्यांमधील 37 जागा बिनविरोध भरल्याचे जाहीर केले होते. आता संबंधित निवडणूक अधिकाऱ्यांकडून प्राप्त झालेल्या अहवालानुसार आंध्र प्रदेश, गुजरात, झारखंड, मध्य प्रदेश, मणिपूर, मेघालय आणि राजस्थान या राज्यांमधील 18 जागांसाठी द्वैवार्षिक निवडणुका 26.03.2020  रोजी होणार होत्या आणि आयोगाने पूर्वी जाहीर केल्यानुसार निवडणूक प्रक्रिया 30.03.2020  पर्यंत पूर्ण करायची होती.
11.03.2020 रोजी, जागतिक आरोग्य संघटनेने कोविड -19 ही जागतिक महामारी घोषित केली. केंद्र सरकारच्या आरोग्य आणि कुटुंब कल्याण मंत्रालय आणि कर्मचारी व प्रशिक्षण विभाग यांनी कोविड -19 चा प्रादुर्भाव रोखण्यासाठी आणि त्यावर नियंत्रण ठेवण्यासाठी विविध मार्गदर्शक तत्वे आणि सूचना जारी केल्या आहेत. 22.03.2020 रोजीच्या प्रसिद्धीपत्रकाद्वारे केंद्र सरकारने सर्व राज्य सरकारांना कोविड -19 च्या संसर्गाची साखळी तोडण्यासाठी सर्व उपाययोजना करण्यास सांगितले आहे. यात उपनगरीय रेल्वे सेवांसह सर्व रेल्वे सेवा 31.03.2020 पर्यंत रद्द करण्यात आल्या आहेत; रुग्णालये, दूरसंचार, औषधाची दुकाने, किरकोळ किराणा मालाची दुकाने इत्यादीसारख्या अत्यावश्यक सेवा वगळता सर्व दुकाने बंद करण्यात आली आहेत. त्यानंतर 23.03.2020 रोजी कळवण्यात आले आहे की देशांतर्गत वाणिज्यिक विमानसेवाही आज मध्यरात्री 23.59 पासून थांबवण्यासह अन्य आदेश देण्यात आले आहेत. 24.03.2020 रोजी राज्य सरकारांनी कोविड-19 च्या व्यवस्थापन आणि नियंत्रणासाठी स्थानिक वाहतुक रोखण्यासाठी विविध आदेश जारी केले आहेत. आंध्र प्रदेश, गुजरात, झारखंड, मध्य प्रदेश, मणिपूर, मेघालय आणि राजस्थान या राज्यांनी कोविड -19 चा प्रादुर्भाव रोखण्यासाठी लॉकडाऊनचे आदेश जारी केले आहेत.
आयोगाने या प्रकरणाचा सविस्तर आढावा घेतला आहे. सार्वजनिक आरोग्य आणीबाणीच्या सध्याच्या अभूतपूर्व परिस्थितीनुसार कोणत्याही स्वरूपाची गर्दी टाळणे आवश्यक आहे,.त्यानुसार निवडणूक आयोगाने मतदानाला स्थगिती दिली आहे.लोकप्रतिनिधी कायद्याच्या कलम 153 च्या तरतुदीनुसार या निवडणुकीची मुदत वाढविली आहे. या निवडणूक अधिसूचनेनुसार विहित केलेल्या उर्वरित कामकाजासाठी संबंधित निवडणूक अधिकाऱ्यांनी या निवडणुकीसाठी आधीच प्रकाशित केलेली उमेदवारांची यादी कायम राहील. मतदान आणि मतमोजणीची नवीन तारीख सध्याच्या परिस्थितीचा आढावा घेतल्यानंतर जाहीर करण्यात येईल.
G.Chippalkatti/S.Kane/P.Malandkar
(Visitor Counter : 69
पंतप्रधान कार्यालय
जंजगिर-चंपा येथे शेतकरी मेळाव्याला पंतप्रधानांचे संबोधन, पायाभूत सुविधा प्रकल्पाची छत्तीसगड येथे पायाभरणी
पंतप्रधान श्री. नरेंद्र मोदी यांनी आज छत्तीसगडला भेट दिली. जंजगिर-चंपा येथे त्यांनी पारंपारिक हातमाग आणि शेतीविषयक प्रदर्शनाला भेट दिली. तसेच त्यांनी तिसऱ्या पेंद्रा-अनुप्पूर रेल्वेमार्गाची आणि राष्ट्रीय महामार्ग प्रकल्पांची पायाभरणी केली. पंतप्रधानांनी केंद्र आणि राज्य सरकारच्या विविध योजनांच्या लाभार्थ्यांना प्रमाणपत्रे दिली.
विशाल शेतकरी मेळाव्याला संबोधित करताना पंतप्रधानांनी माजी पंतप्रधान अटलबिहारी वाजपेयींच्या आठवणींना उजाळा दिला ज्यांनी उत्तराखंड, झारखंड आणि छत्तीसगडची निर्मिती केली होती. वाजपेयींच्या विकासाच्या दृष्टीमुळेच ही राज्ये वेगाने प्रगती करत आहेत असे पंतप्रधान म्हणाले.
केंद्र सरकार विकास आणि जनतेच्या आकांक्षा पूर्ण करण्यासाठी झटत आहे असे पंतप्रधान म्हणाले. आम्हाला लोकांचे जीवन सुलभ करायचे आहे असे ते म्हणाले.
मतांच्या राजकारणासाठी किंवा निवडणूक जिंकण्यासाठी सरकार योजना बनवत नाही. नवीन आणि आधुनिक छत्तीसगड बनवण्याचे उद्दिष्ट आहे असे पंतप्रधान म्हणाले.
‘सबका साथ सबका विकास’च्या दिशेने आमची घोडदौड सुरु असून, मूल्यवर्धनाद्वारे शेतकऱ्यांचा फायदा करून देण्याचा सरकारचा प्रयत्न असल्याचेही त्यांनी सांगितले. प्रधान मंत्री किसान संपदा योजना यात उपयोगी सिद्ध होत आहे असे ते म्हणाले. सॉईल हेल्थ कार्ड, पीक विमा योजना तसेच तंत्रज्ञानाचा वापर करून शेतकऱ्यांचे उत्पन्न वाढवले जाईल.
पंतप्रधान पुढे म्हणाले, की एके काळी काही ठराविक लोकांनाच कल्याणकारी योजनांचा फायदा होत असे, भ्रष्टाचाराने सरकारी यंत्रणा पोखरली होती. सद्य सरकार सर्वांच्या विकासासाठी कटिबद्ध आहे आणि 2022 पर्यंत सर्वांच्या डोक्यावर छत देण्याचा सरकारचा प्रयत्न राहील.
पंतप्रधान म्हणाले की, शौचालय बांधणीचे काम युद्धपातळीवर हाती घेण्यात आले आहे. उज्ज्वला योजनेंतर्गत, गरिबांना स्वयंपाकाचा गॅस पुरवण्यात आला आणि सौभाग्य योजनेद्वारे, सर्वांना वीज पुरवण्यात येईल.
माहिती आणि प्रसारण मंत्रालय
मुंबईतील भारतीय सिनेमाविषयक राष्ट्रीय संग्रहालय पुन्हा जनतेसाठी खुले
केंद्रीय माहिती आणि प्रसारण राज्यमंत्री डॉ एल मुरूगन यांची संग्रहालयाला भेट
मुंबई | फेब्रुवारी 26, 2022
मुंबईतल्या आणि मुंबईला भेट देणाऱ्या सिनेप्रेमींसाठी एक आनंदाची बातमी आहे. भारतीय चित्रपटविषयक राष्ट्रीय संग्रहालय , जे कोविड महामारीमुळे मधल्या काळात बंद होते, ते आजपासून पुन्हा लोकांसाठी खुले झाले आहे.
केंद्रीय माहिती आणि प्रसारण राज्यमंत्री डॉ एल. मुरूगन यांनी आज या संग्रहालयाला भेट दिली आणि त्यांच्याच उपस्थितीत पुन्हा एकदा हे संग्रहालय खुले झाले. मुरूगन यांनी या संग्रहालयात ठेवलेल्या सर्व वस्तूंची, साहित्याची बारकाईने पाहणी केली. दोन भव्य इमारतींमध्ये हे संग्रहालय आहे. – एक गुलशन महल- ही चित्रपटांचा वारसा सांगणारी देखणी इमारत आणि त्याच्या बाजूला बांधलेल्या एक अत्याधुनिक बहुमजली इमारतीत हे संग्रहालय आहे. दक्षिण मुंबईत पेडर रोडवर हे संग्रहालय आहे.
फिल्म डिव्हिजनचे महासंचालक रवींद्र भाकर यांनी डॉ मुरूगन यांना या संग्रहालयाची माहिती दिली. सध्या संग्रहालय बंद असल्याने, काही ठिकाणी प्रलंबित असलेली दुरुस्ती आणि नूतनीकरणाची कामे देखील या काळात पूर्ण करण्यात आल्याचे भाकर यांनी सांगितले.
एनएमआयसी हे भारतातले चित्रपट विषयक वैशिष्ट्यपूर्ण संग्रहालय असून, पंतप्रधान नरेंद्र मोदी यांच्या हस्ते जानेवारी 2019 मध्ये त्याचे उद्घाटन झाले होते.
गुलशन महल वारसा स्थळ असलेल्या इमारतीत आठ विविध सभागृहामध्ये हे संग्रहालय पसरले आहे. भारतीय चित्रपटसृष्टिच्या मूक चित्रपटापासून ते आजच्या आधुनिक तंत्रज्ञानातील चित्रपट सृष्टिचा प्रवास यात दर्शवण्यात आला आहे. तर नव्या इमारतीत अनेक संवादात्मक उपक्रम/प्रदर्शन आहेत.
एनएमआयसी मध्ये चित्रपट सृष्टीतल्या अनेक दिग्गज कलाकारांनी वापरलेल्या कित्येक दुर्मिळ वस्तू देखील ठेवल्या आहेत. ‘वीरपंड्या कट्टबोम्मन’ चित्रपटात अभिनेता शिवाजी गणेशन यांनी वापरलेले चिलखत, ‘आदीमई पेन्न’ चित्रपटात एम. जी. आर. यांनी वापरलेला लाल कोट देखील या संग्रहालयात आपल्याला बघायला मिळतो.
चित्रपटात वापरल्या गेलेल्या वस्तू, दुर्मिळ उपकरणे, पोस्टर्स, महत्वाच्या चित्रपटांच्या चित्रफिती, जाहिरात करणारे बॅनर, साऊंड ट्रॅक, ट्रेलर्स, निगेटिव्ह, जुनी चित्रपट मासिके, चित्रपट निर्मिती आणि वितरणाचे आर्थिक गणित सांगणारी माहिती, असे सगळे या संग्रहालयात अत्यंत सुव्यवस्थितपणे मांडलेले आहे.
बालचित्रपट फिल्म स्टुडिओ आणि गांधी आणि सिनेमा हे देखील या संग्रहलयांचे आकर्षण आहे.
मे मध्ये, एनएमआयसी च्या परिसरात, इथल्या अत्याधुनिक सभागृहात 17 व्या मुंबई आंतरराष्ट्रीय माहितीपट, लघुपट आणि अॅनिमेशन पट महोत्सव-  चे आयोजन केले जाणार आहे.
संरक्षण मंत्रालय
लेफ्टनंट जनरल बग्गावल्ली सोमशेखर राजू 1 मे 2022 रोजी लष्कराचे उपप्रमुख म्हणून पदभार स्वीकारणार
नवी दिल्ली, 29 एप्रिल 2022
लेफ्टनंट जनरल बग्गावल्ली सोमशेकर राजू 1 मे 2022 रोजी लष्कराचे उपप्रमुख म्हणून पदभार स्वीकारतील.
सैनिक स्कूल विजापूर आणि राष्ट्रीय संरक्षण प्रबोधिनीचे माजी विद्यार्थी असलेल्या राजू यांना 15 डिसेंबर 1984 रोजी जाट रेजिमेंटमध्ये नियुक्त करण्यात आले.
वेस्टर्न थिएटर आणि जम्मू आणि काश्मीरमध्ये ऑपरेशन पराक्रम दरम्यान त्यांनी आपल्या बटालियनचे नेतृत्व केले. काश्मीर खोऱ्यात नियंत्रण रेषेजवळील उरी ब्रिगेड, काउंटर इन्सर्जन्सी फोर्स आणि चिनार कॉर्प्स चे कमांडिंग अधिकारी म्हणूनही त्यांची विशेष कामगिरी आहे. जनरल अधिकाऱ्यांनी भूतानमध्ये भारतीय लष्करी प्रशिक्षण संघाचे कमांडंट म्हणूनही काम केले आहे. .
38 वर्षांच्या आपल्या गौरवशाली कारकिर्दीत ते लष्कराच्या मुख्यालयात अनेक महत्त्वाच्या रेजिमेंट, अधिकारी आणि निर्देशात्मक नियुक्त्यांमध्ये सामील होते. तसेच आणि फील्ड फॉर्मेशनमध्ये लष्करी सचिव शाखेत कर्नल मिलिटरी सेक्रेटरी लीगल, व्हाईट नाइट कॉर्प्सचे ब्रिगेडियर जनरल स्टाफ, उपमहासंचालक मिलिटरी ऑपरेशन्स आणि महासंचालक स्टाफ ड्युटी यासारखी पदे भूषवली आहेत.
लष्कराचे उपप्रमुख म्हणून पदभार स्वीकारण्यापूर्वी, प्रत्यक्ष नियंत्रण रेषेजवळ झालेल्या संघर्ष दरम्यान ते लष्करी कारवाईचे महासंचालक म्हणून नियुक्तीवर होते.
सेवेतील त्यांच्या उल्लेखनीय योगदानाबद्दल त्यांना उत्तम युद्ध सेवा पदक, अति विशिष्ट सेवा पदक आणि युद्ध सेवा पदकांनी सन्मानित करण्यात आले आहे.S.Kane/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 145
कोळसा मंत्रालय
ऑक्टोबर महिन्यात देशातील कोळसा उत्पादनात 18% वाढ होऊन ते 448 दशलक्ष टनांवर पोहोचले
मार्च 2023 पर्यंत देशातील उर्जा प्रकल्पांकडील कोळशाचा साठा 45 दशलक्ष टनांपर्यंत पोहोचविण्याचे केंद्रीय कोळसा मंत्रालयाचे उद्दिष्ट
नवी दिल्ली, 24 नोव्हेंबर 2022
या वर्षीच्या ऑक्टोबर महिन्यात देशातील एकूण कोळसा उत्पादनाने 448 दशलक्ष टनांचा टप्पा गाठला असून गेल्या वर्षी याच काळातील कोळसा उत्पादनाच्या तुलनेत यावर्षीच्या उत्पादनात 18%ची वाढ झाली आहे. सीआयएल अर्थात भारतीय कोळसा उत्पादन कंपनीच्या कोळसा उत्पादनात देखील 17%हून अधिक वाढ झाल्याचे दिसते.देशातील कोळशावर आधारित उर्जा प्रकल्पांच्या ठिकाणी नोव्हेंबर 2022 पर्यंत 30 दशलक्ष टन कोळसा साठवणुकीचे नियोजन केंद्रीय कोळसा मंत्रालयाने केले आहे. या नियोजनानुसार सातत्याने प्रयत्न सुरु ठेवून 31 मार्च 2023 पर्यंत देशातील औष्णिक उर्जा प्रकल्पांमध्ये असलेला कोळसा साठा 45 दशलक्ष टनांपर्यंत वाढविण्याचे उद्दिष्ट मंत्रालयाने निश्चित केले आहे.
या वर्षीच्या पहिल्या सात महिन्यांत कोळसा वाहतुकीसाठी दर दिवशी उपलब्ध झालेल्या गाड्यांच्या संख्येत 9% वाढ झाल्यामुळे उर्जा प्रकल्पांमध्ये कोळशाचा साठा वाहून नेण्यासाठी मदत झाली आहे. रेल्वे आणि रस्ते प्रकारची वाहतूक उपलब्ध करून देऊन केंद्रीय उर्जा मंत्रालय देखील कोळशाची वाहतूक वाढविण्यासाठी प्रयत्न करत आहे.
समुद्र मार्गाने कोळशाच्या वाहतुकीला प्रोत्साहन देण्यासाठी केंद्र सरकारमधील बंदरे, नौवहन आणि जलमार्ग, उर्जा, रेल्वे तसेच कोळसा ही सर्व मंत्रालये एकत्रितपणे काम करत आहेत. देशाच्या पूर्व भागात असलेल्या खाणींमधील कोळसा पश्चिमी किनाऱ्यावरील आणि उत्तर भागातील उर्जा प्रकल्पांना पोहोचविण्यासाठी केंद्र सरकार या वाहतुकीला प्रोत्साहन देत आहे.
कोळशाचे देशांतर्गत उत्पादन, वाहतूक आणि कोळशाचा दर्जा यांच्याशी संबंधित प्रश्नांवर केंद्रीय कोळसा मंत्रालय विशेषत्वाने लक्ष ठेवून आहे.
Jaydevi PS/S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 254
पंतप्रधान कार्यालय
भरती प्रक्रियेसाठीच्या परीक्षा प्रादेशिक भाषांमध्ये घेण्याच्या निर्णयाचे पंतप्रधानांनी केले स्वागत
नवी दिल्ली, 19 एप्रिल 2023
स्टाफ सिलेक्शन कमिशनच्या बहुकार्य परीक्षा  आणि सी एच एस एल सी परीक्षा हिंदी आणि इंग्रजी व्यतिरिक्त 13 प्रादेशिक भाषांमध्ये घेण्याच्या निर्णयाचे पंतप्रधान नरेंद्र मोदी यांनी स्वागत केले आहे. यामुळे प्रत्येक युवकाला या परीक्षेद्वारे नोकरी मिळवण्याची समान संधी मिळणार आहे, त्यासाठी त्यांना भाषेचे अडथळे येणार नाहीत, असे पंतप्रधानानी म्हटले आहे.
मोदी यांनी ट्विट केले आहे :
"प्रादेशिक भाषांवर आम्ही दिला आहे भर आणि आमच्या युवकांना त्यांची स्वप्ने पूर्ण करण्यासाठी एक व्यापक संधी उपलब्ध करुन देण्याचे आमचे प्रयत्न पूर्ण ताकदीनिशी सुरू आहेत"
G.Chippalkatti/R.Aghor/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
आरोग्य आणि कुटुंब कल्याण मंत्रालय
राज्ये आणि केंद्रशासित प्रदेश यांच्याकडील कोविड - 19 लसीच्या मात्रांच्या उपलब्धते विषयी अद्ययावत माहिती
कोविड प्रतिबंधक लसीच्या 171 कोटी 48 लाखाहून अधिक मात्रा राज्ये आणि केंद्रशासित प्रदेशांना पुरविण्यात आल्या
राज्ये आणि केंद्रशासित प्रदेश सरकारे यांच्याकडे न वापरलेल्या 11 कोटी 88 लाखाहून अधिक मात्रा अजूनही शिल्लक आणि पुढील काळातील वापरासाठी उपलब्ध
संपूर्ण देशभरात कोविड-19 प्रतिबंधक लसीकरण मोहिमेचा वेग आणि व्याप्ती वाढविणे यासाठी केंद्र सरकार वचनबद्ध आहे. 16 जानेवारी 2021 रोजी देशव्यापी कोविड प्रतिबंधक लसीकरण मोहीम सुरु करण्यात आली. या लसीकरण मोहिमेच्या सार्वत्रिकीकरणाचा नवा टप्पा देशात 21 जून 2021 पासून सुरु झाला. लसीच्या अधिक मात्रा उपलब्ध करून देणे, राज्ये आणि केंद्रशासित प्रदेशांना लसीकरणाचे उत्तम नियोजन करता यावे यासाठी त्यांच्याकरिता उपलब्ध होणार असलेल्या लसीच्या मात्रांची आगाऊ स्वरुपात माहिती पुरविणे आणि लस पुरवठा साखळीचे सुरळीत मार्गीकरण करणे या उपक्रमांच्या माध्यमातून लसीकरण मोहिमेचा वेग वाढविण्यात येत आहे.
राष्ट्रव्यापी लसीकरण मोहिमेचा एक भाग म्हणून, केंद्र सरकार, सर्व राज्ये आणि केंद्रशासित प्रदेशांना कोविड प्रतिबंधक लसीचा मोफत पुरवठा करून त्यांना मदत करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या या नव्या टप्प्यात, देशातील लस निर्मात्यांनी उत्पादित केलेल्या लसीच्या एकूण साठ्यापैकी 75% साठ्याची खरेदी करून केंद्र सरकार सर्व राज्ये आणि केंद्रशासित प्रदेशांना लसीचा  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,71,48,89,260
|
|
BALANCE AVAILABLE
|
|
11,88,59,356
भारत सरकारने आतापर्यंत खरेदी केलेल्या मात्रांचा मोफत पुरवठा आणि राज्यांनी केलेली लसीची थेट खरेदी यांच्या माध्यमातून राज्ये आणि केंद्रशासित प्रदेशांना एकूण 171 कोटी 48 लाखहून अधिक  मात्रांचा पुरवठा करण्यात आला आहे.
राज्ये आणि केंद्रशासित प्रदेश सरकारांकडे कोविड प्रतिबंधक लसीच्या न वापरलेल्या अशा 11 कोटी 88 लाखाहून अधिक  मात्रा आगामी काळात लसीकरण करण्यासाठी अजूनही शिल्लक आहेत.
पंतप्रधान कार्यालय
आशियाई क्रीडा स्पर्धेत कांस्यपदक जिंकल्याबद्दल पंतप्रधानांनी महिला रोलर स्केटर्स संघाचे केले अभिनंदन
आशियाई क्रीडा स्पर्धेत महिला स्पीड स्केटिंग 3000 मीटर रिले स्पर्धेत कांस्य पदक जिंकल्याबद्दल रोलर स्केटर्स कार्तिक जगदीश्वरन, हीरल संधू आणि आरती कस्तुरी राज यांचे पंतप्रधान नरेंद्र मोदी यांनी आज अभिनंदन केले आहे.
पंतप्रधानांनी त्यांच्या जिद्द आणि सांघिक प्रयत्नांचे कौतुकही केले.
पंतप्रधानांनी X वर पोस्ट केले:
"कार्तिका जगदीश्वरन, हीरल संधू@heeral_sadhu आणि आरती@aarathy या स्केटर्स खेळाडूंचे अभिनंदन. आपल्या अद्वितीय महिला स्पीड स्केटिंग रिले संघाने आशियाई क्रीडा स्पर्धेच्या महिलांच्या स्पीड स्केटिंग 3000 मिटर रिले स्पर्धेत कांस्यपदक जिंकले.
त्यांचा अविचल दृढनिश्चय आणि उत्कृष्ट सांघिककार्य अनेकांसाठी प्रेरणादायी आहे.”
भूविज्ञान मंत्रालय
निसर्ग चक्रीवादळाचा प्रभाव आता कमी होण्याच्या मार्गावर, विदर्भाच्या उत्तर-पश्चिम भागामध्ये आणि लगतच्या मध्य प्रदेशात हवेतल्या कमी दाबाच्या क्षेत्रात वादळ कमकुवत होण्याची शक्यता
भारताच्या हवामान खात्याच्या राष्ट्रीय हवामान अंदाज केंद्र आणि प्रादेशिक हवामानशास्त्र केंद्राचे विशेषज्ञ तसेच चक्रीवादळाविषयी धोक्याची सूचना देणा-या विभागाने 'निसर्ग' चक्रीवादळाचा प्रभाव आता हळूहळू कमी होत असल्याचे स्पष्ट केले आहे.
निसर्ग' वादळीवा-याचा प्रवास सध्या ईशान्येच्या दिशेने सुरू झाला आहे. गेल्या सहा तासापासून विदर्भाच्या पश्चिम भागाकडून 27किलोमीटर प्रतितास या वेगाने ईशान्येकडे वादळी वा-यांचा प्रवास सुरू आहे. विदर्भाचा पश्चिम भाग आणि मध्य प्रदेशाजवळचे अक्षांश 21.2 आणि रेखांश 76.9 यांच्या दरम्यान तयार झालेल्या कमी दाबाच्या पट्ट्याची तीव्रता आता कमी होत आहे. महाराष्ट्रातल्या अकोला, नागपूरच्या वायव्य दिशेला आणि भोपाळ- मध्य प्रदेशच्या दक्षिणपूर्वेकडे वादळ पुढे सरकत आहे. या भागांमध्ये वादळी वारे वाहतील मात्र त्याची तीव्रता भयावह असणार नाही, असा अंदाज हवामानशास्त्र विभागाने वर्तवला आहे.
वातावरणातला कमी दाबाच्या पट्ट्याची तीव्रता आता कमी होत चालली असल्यामुळे आज सायंकाळपर्यंत चक्रीवादळही कमकुवत होत जाण्याची शक्यता आहे.
आज सकाळी 8.30 वाजता संपलेल्या गेल्या चोवीस तासामध्ये ठिकठिकाणी झालेल्या पावसाची नोंद सेंटीमीटरमध्ये पुढील प्रमाणे आहे. ज्या भागात 5 सेंटीमीटरपेक्षा जास्त पाऊस झाला, त्यांची आकडेवारी येथे दिली आहे. नाशिक - 14.4, लांजा- 13.1, दापोली - 12.5, इगतपुरी आणि भुसावळ - 10.6, चिपळूण - 10.2, हरणाई, राजापूर आणि बागलाण - 8.7, गुहागर - 7.7, साक्री - 7.2, जव्हार, मालेगाव आणि दिंडोरी - 7.0, सुरगणा - 6.5, शिरपूर - 6.3, जामनेर - 6.2, रत्नागिरी आणि येवला - 5.3, कुलाबा - 5.0
धोक्याचा इशारा:-
1. पाऊस:
पूर्व-मध्य प्रदेश आणि छत्तीसगडच्या काही भागामध्ये मुसळधार ते अतिजास्त मुसळधार पाऊस पडण्याची शक्यता आहे. तसेच या भागातल्या बहुतांश ठिकाणी किरकोळ ते सामान्य पाऊस पडेल. तसेच येत्या 24 तासांमध्ये बहुतांश भागामध्ये मुसळधार पाऊस पडण्याची शक्यता आहे.
2. वारे वाहण्यासंबंधी इशारा:
निसर्ग चक्रीवादळाची तीव्रता कमी झाली असली तरीही त्याचा प्रभाव अद्याप पूर्णपणे संपुष्टात आलेला नाही. त्यामुळे विदर्भाच्या पश्चिमेकडील जिल्ह्यांमध्ये आणि मध्य प्रदेशामध्ये वाहणारे वारे 55 किलोमीटर प्रतितास या वेगाने वाहतील. मात्र येत्या 12 तासांमध्ये या वा-याचा वेग मंदावण्याची शक्यता आहे.
निसर्ग वादळ, सध्या होत असलेला पाऊस याची तपशीलवार माहिती घेण्यासाठी कृपया, पुढील संकेतस्थळांवर क्लिक करावे. www.rsmcnewdelhi.imd.gov.in and www.mausam.imd.gov.in
आर्थिक व्यवहार विषयक मंत्रिमंडळ समिती
उत्तर प्रदेशातल्या खुर्जा सुपर औष्णिक विद्युत प्रकल्पाच्या अंमलबजावणीला मंत्रिमंडळाची मंजुरी
(नवी दिल्ली, 7 मार्च 2019
उत्तर प्रदेशातल्या, बुलंदशहर जिल्ह्यातल्या, 2x660 मेगावाटच्या, सुमारे 11,089.42 कोटी अंदाजित खर्चाच्या खुर्जा सुपर औष्णिक विद्युत प्रकल्पाच्या,  अंमलबजावणीसाठीच्या गुंतवणुकीला मंत्रीमंडळाची मंजुरी मिळाली आहे. मध्य प्रदेशातल्या सिंग्रुळी जिल्ह्यातल्या अमेलिया कोळसा खाणीतील गुंतवणुकीलाही मंजुरी देण्यात आली.यासाठी 1587.16 कोटी रुपयांचा खर्च अपेक्षित आहे. खुर्जा प्रकल्पामुळे उत्तराखंड,राजस्थान, हिमाचल प्रदेश आणि दिल्ली या राज्यांनाही लाभ होणार आहे.
या प्रकल्पामुळे, प्रत्यक्ष आणि अप्रत्यक्ष रोजगार निर्मिती होणार असून बुलंदशहर जिल्ह्याच्या सर्वांगीण विकासाला आणि पश्चिम उत्तर प्रदेशातल्या नजीकच्या जिल्ह्याच्या विकासाला चालना मिळणार आहे. एसटीपीपीमधून 2023-24पासून लाभ मिळण्यासाठी सुरवात होणार आहे.
B.Gokhale/N.Chitale/P.Kor
पंतप्रधान कार्यालय
तेलंगण राज्याच्या स्थापना दिनानिमित्त पंतप्रधानांकडून शुभेच्छा, आंध्र प्रदेशच्या जनतेलाही शुभेच्छा
नवी दिल्ली, 2 जून 2020
पंतप्रधान नरेंद्र मोदी यांनी तेलंगण राज्याच्या स्थापना दिनानिमित्त राज्यातल्या जनतेला शुभेच्छा दिल्या आहेत. आंध्र प्रदेशच्या जनतेलाही त्यांनी शुभेच्छा दिल्या आहेत.
तेलंगण दिनानिमित्त जनतेला शुभेच्छा. या राज्यातली जनता अनेक क्षेत्रात उत्कृष्ट कामगिरी करत आहे. भारताच्या विकासगाथेमध्ये या राज्याचे मोलाचे योगदान आहे. तेलंगणच्या प्रगती आणि समृद्धीची सदिच्छा पंतप्रधानांनी व्यक्त केली आहे.
आंध्र प्रदेशच्या जनतेलाही शुभेच्छा. मेहनत आणि धैर्य ही या भूमीची संस्कृती आहे. भारताच्या विकासात या राज्याची भूमिका मोलाची राहिली आहे. उज्वल भविष्यासाठी,पंतप्रधानांनी जनतेला शुभेच्छा दिल्या आहेत.
B.Gokhale/N.Chitale/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
सलग 11 व्या दिवशी भारतामध्ये 10 लाखांपेक्षा कमी लोक कोरोनाबाधित
गेल्या 12 दिवसांमध्ये 10 लाख रूग्ण कोरोनामुक्त
भारतामध्ये कोविड-19 महामारीला अतिशय सक्षमतेने तोंड दिले जात आहे. भारतामध्ये कोरोनामुक्त होणा-यांचा आकडा सातत्याने वाढत आहे. त्याचबरोबर आता तुलनेने कमी संख्येने लोक संक्रमित होत आहेत. भारतामध्ये सलग 11 व्या दिवशी संक्रमित लोकांचा आकडा 10 लाखांपेक्षा कमी आहे. गेल्या 11 दिवसांत संक्रमणाची साखळी तोडण्यात भारताला यश आले आहे.
देशात आज सक्रीय रुग्णांची संख्या 9,42,217 आहे.
कोविड रूग्णांच्या बरे होण्याच्या आकडेवारीमध्ये दररोज वाढ दिसून येत आहे. तसेच भारतामध्ये कोरोना रूग्ण बरे होण्याचे प्रमाण एका नियमित दराने सातत्याने वाढत आहे. गेल्या 24 तासांमध्ये देशामध्ये 78,877 कोरोनाबाधित पूर्णपणे बरे झाले आहेत. रूग्ण बरे होण्याचे प्रमाण निरंतर वाढत असून ते आता 83.70 टक्के झाले आहे.
भारतातले आज एकूण 53,52,078 रूग्ण पूर्ण बरे झाले. गेल्या 12 दिवसांमध्ये 10 लाख रूग्ण कोरोनामुक्त झाले आहेत. जगामध्ये जास्तीत जास्त कोविड रूग्ण बरे होणा-या देशांपैकी भारत एक असून, देशाचे हे स्थान कायम आहे.
भारतामध्ये कोविड संक्रमित रूग्णांपैकी 76.62 टक्के रूग्ण हे 10 राज्ये आणि केंद्रशासित प्रदेशांमध्ये आहेत.
कोरोनाबाधितांच्या ताज्या आकडेवारीनुसार सर्वात जास्त कोरोनाचे रूग्ण महाराष्ट्रात आहेत. महाराष्ट्रात अडीच लाखांपेक्षा संक्रमित रूग्ण आहेत. त्या खालोखाल कर्नाटकमध्ये एक लाखांपेक्षा जास्त कोविड-19 चे रूग्ण आहेत.
14 राज्ये आणि केंद्रशासित प्रदेशात मिळून 5,000पेक्षा जास्त सक्रिय रूग्ण असलेल्याचे दिसून आले आहे.
गेल्या 24 तासांमध्ये देशात आणखी 81,484 जणांना कोरोनाची बाधा झाल्याचे निष्पन्न झाले आहे.
या नवीन रूग्णांपैकी 78.07 टक्के रूग्ण दहा राज्ये आणि केंद्रशासित प्रदेशातील आहेत. महाराष्ट्रातल्या 16,000 पेक्षा जास्त जणांना कोरोनाची बाधा झाली आहे. तर कर्नाटकातल्या जवळपास 10,000 जणांना कोरोना झाल्याचे निष्पन्न झाले आहे. त्या खालोखाल केरळमधल्या 8,000 जणांना कोरोना झाला आहे.
कोरोना आजारातून नव्याने मुक्त झालेल्या रूग्णांपैकी 72 टक्के रूग्ण 10 राज्ये आणि केंद्रशासित प्रदेशातले आहेत.
महाराष्ट्रामध्ये सर्वात जास्त संख्येने कोरोनामुक्त झालेले लोक आहेत. त्यापाठोपाठ आंध्र प्रदेश आणि कर्नाटकमधील रूग्ण बरे झाले आहेत.
गेल्या 24 तासांत देशातल्या 1,095 जणांना कोरोना आजारामुळे प्राण गमवावे लागले.
यामध्ये 83.37 टक्के रूग्ण 10 राज्ये आणि केंद्रशासित प्रदेशातले आहेत.
महाराष्ट्रामध्ये काल 394 कोरोनाबाधितांचे निधन झाले. हे प्रमाण 36 टक्के आहे. तर त्याखालोखाल कर्नाटकातल्या 130 जणांचे कोरोनामुळे निधन झाले.
पंतप्रधान कार्यालय
रत्नागिरी जिल्ह्यातील कारखान्यात झालेल्या स्फोटातील जीवितहानीबद्दल पंतप्रधानांनी दुःख व्यक्त केले
नवी दिल्ली, 20 मार्च 2021
रत्नागिरी जिल्ह्यातील कारखान्यातील स्फोटात झालेल्या जीवितहानीबद्दल पंतप्रधान नरेंद्र मोदी यांनी तीव्र दुःख व्यक्त केले आहे.
“रत्नागिरी जिल्ह्यातील कारखान्यात झालेल्या स्फोटात काही नागरिकांना जीव गमवावा लागला हे अत्यंत क्लेशकारक आहे. त्यांच्या कुटुंबियाच्या प्रती मी शोकसंवेदना व्यक्त करतो. या घटनेत जखमी झालेल्यांच्या आरोग्यात लवकर सुधारणा होवो अशी प्रार्थना करतो.” असे पंतप्रधानांनी त्यांच्या ट्वीट संदेशात म्हटले आहे.
G.Chippalkatti/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(